Подготовка на проектна документация
В едно изречение подготовката на проектна документация включва разработването на бизнес планове, апликационните форми и бюджети, спрямо изискванията на конкретните финансиращи програми.


В детайли нещата изглеждат така:


Независимо от Вашите идеи, убеждения и желания, всяка програма или схема има заложени определени строги критерии и изкисвания. Тези критерии и изисквания се отнасят както за теб като кандидат, така и за твоето проектно предложение.


Допускането на грешки като неспазване на срока, грешен адрес за кореспонденция, невярна банкова информация, неспазване на някое от изискванията, грешно попълнени декларации или некоректно попълнен бюджет **могат да бъдат фатални!**


Повечето от програмите, които финансират инвестиционни проекти насърчават предприемчеството, а това означава риск. **Всеки предприемач знае, че няма нещо, което да гарантира 100% сигурност в бизнеса.**


**Не пести време и средства**, ако искаш да направиш един проект добър. Несигурността дали проекта ще бъде одобрен не трябва да те мотивира да бъдеш повърхностен и набързо да подготвиш някакво предложение, което, ако успее е добре, а ако не успее – утешението ти ще бъде, че поне не си изразходвал много време и пари за подготовката му. Такъв подход не е сериозен, не показва предприемачески дух, може да ти създаде лошо име и да те лиши от възможността да реализираш следващи проекти.


При подготовката на проектна документация наши основни задачи са:


* Изработване на проектно предложение съобразно изискванията на формуляра за кандидатстване (по избраната програма и приоритетна ос) и изготвяне на логическа рамка на проекта – формулиране на обща и специфична цели, залагане на очаквани резултати, планиране на проектни дейности и изготвяне на план за действие, избор на обективно проверими индикатори и източници за проверка, формулиране и обосновка на методология;
* Подготовка на съпътстващи документи, съгласно изисквания за административно съответствие и окомплектоване на пакета от документи по проектното предложение
* Изготвяне на оптимален бюджет на проекта за кандидатстване за субсидия, съобразно с указанията за допустимост на разходите;
* Изготвяне на насоки за структуриране на правомощията и действията на екипа за управление на проекта, съгласно действащата нормативна уредба. Насоки за правила и процедури за работата на екипа по управление на проекта, в съответствие с изискванията на националното и европейско законодателства;
* Осъществяване на информационен обмен с експертите от съответните Министерства.


